CELEX: 32006R1279
Language: da
Date: 2006-08-25 00:00:00
Title: Kommissionens forordning (EF) nr. 1279/2006 af 25. august 2006 om fastsættelse for produktionsåret 2005/2006 af den specifikke vekselkurs for minimumspriserne for sukkerroer og produktionsafgifterne og tillægsafgiften i sukkersektoren for de medlemsstater, som ikke har indført den fælles valuta

26.8.2006   
            
            
               DA
            
            
               Den Europæiske Unions Tidende
            
            
               L 233/10
            
         
      KOMMISSIONENS FORORDNING (EF) Nr. 1279/2006
   af 25. august 2006
   om fastsættelse for produktionsåret 2005/2006 af den specifikke vekselkurs for minimumspriserne for sukkerroer og produktionsafgifterne og tillægsafgiften i sukkersektoren for de medlemsstater, som ikke har indført den fælles valuta
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 318/2006 af 20. februar 2006 om den fælles markedsordning for sukker (1),
   under henvisning til Kommissionens forordning (EØF) nr. 1713/93 af 30. juni 1993 om særlige bestemmelser for anvendelse af landbrugsomregningskurserne i sukkersektoren (2), særlig artikel 1, stk. 3, og
   ud fra følgende betragtninger:
   
               (1)
            
            
               Forordning (EF) nr. 318/2006 har fra og med produktionsåret 2006/2007 erstattet Rådets forordning (EF) nr. 1260/2001 af 19. juni 2001 om den fælles markedsordning for sukker (3). Forordning (EF) nr. 1260/2001 forbliver gyldig for produktionsåret 2005/2006.
            
         
               (2)
            
            
               Det fremgår af artikel 1, stk. 1, i forordning (EØF) nr. 1713/93, at minimumspriserne for sukkerroer, jf. artikel 4 i forordning (EF) nr. 1260/2001, og produktionsafgifterne og tillægsafgiften, jf. forordningens artikel 15 og 16, omregnes til national valuta ved hjælp af en specifik landbrugsomregningskurs, der er lig med det pro rata-beregnede gennemsnit af de landbrugsomregningskurser, som var gældende i det pågældende produktionsår.
            
         
               (3)
            
            
               Siden den 1. januar 1999 begrænses fastsættelsen af omregningskurser til de specifikke vekselkurser mellem euro og de nationale valutaer for de medlemsstater, som ikke har indført den fælles valuta, jf. Rådets forordning (EF) nr. 2799/98 af 15. december 1998 om indførelse af den agromonetære ordning for euroen (4).
            
         
               (4)
            
            
               For produktionsåret 2005/2006 bør den specifikke vekselkurs, der anvendes til at omregne minimumspriserne for sukkerroer og produktionsafgifterne og tillægsafgiften til nationale valutaer, derfor fastsættes —
            
         UDSTEDT FØLGENDE FORORDNING:
   Artikel 1
   Den specifikke vekselkurs, der anvendes til at omregne minimumspriserne for sukkerroer, jf. artikel 4 i forordning (EF) nr. 1260/2001, og produktionsafgifterne og i givet fald tillægsafgiften, jf. forordningens artikel 15 og 16, til de nationale valutaer i de medlemsstater, som ikke har indført den fælles valuta, fastsættes for produktionsåret 2005/2006 som angivet i bilaget.
   Artikel 2
   Denne forordning træder i kraft på dagen for offentliggørelsen af Den Europæiske Unions Tidende.
   Den anvendes fra den 1. juli 2005.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. august 2006.
      
         
            På Kommissionens vegne
         
         Jean-Luc DEMARTY
         
         
            Generaldirektør for landbrug og udvikling af landdistrikter
         
      
   
   
      (1)  EFT L 58 af 28.2.2006, s. 1.
   
      (2)  EFT L 159 af 1.7.1993, s. 94. Senest ændret ved forordning (EF) nr. 1509/2001 (EFT L 200 af 25.7.2001, s. 19).
   
      (3)  EFT L 178 af 30.6.2001, s. 1. Ophævet ved forordning (EF) nr. 318/2006.
   
      (4)  EFT L 349 af 24.12.1998, s. 1.
   
      BILAG
      
                  Specifik vekselkurs
               
            
                  1 euro =
               
               
                  29,0021
               
               
                  tjekkiske kroner
               
            
                  7,45928
               
               
                  danske kroner
               
            
                  15,6466
               
               
                  estiske kroner
               
            
                  0,574130
               
               
                  cypriotiske pund
               
            
                  0,696167
               
               
                  lettiske lats
               
            
                  3,45280
               
               
                  litauiske litas
               
            
                  254,466
               
               
                  ungarske forint
               
            
                  0,429300
               
               
                  maltesiske pund
               
            
                  3,92889
               
               
                  polske zloty
               
            
                  239,533
               
               
                  slovenske tolar
               
            
                  39,0739
               
               
                  slovakiske kroner
               
            
                  9,37331
               
               
                  svenske kroner
               
            
                  0,684339
               
               
                  pund sterling